Rozsudok Všeobecného súdu (prvá komora) z 30. septembra 2014 – Scooters India/ÚHVT – Brandconcern (LAMBRETTA)
(vec T‑132/12)
„Ochranná známka Spoločenstva – Konanie vo veci zrušenia – Slovná ochranná známka Spoločenstva LAMBRETTA – Riadne používanie ochrannej známky – Článok 51 ods. 1 písm. a) nariadenia (ES) č. 207/2009“
1.                     Ochranná známka Spoločenstva – Pripomienky tretích osôb a námietka – Preskúmanie námietky – Dôkaz o používaní skoršej ochrannej známky – Riadne používanie – Pojem – Kritériá posúdenia (nariadenie Rady č. 207/2009, článok 15 ods. 1) (pozri body 16, 25)
2.                     Ochranná známka Spoločenstva – Postup preskúmavania – Žaloba proti rozhodnutiu námietkového oddelenia Úradu – Preskúmanie odvolacím senátom – Rozsah (nariadenie Rady č. 207/2009, článok 76) (pozri bod 24)
Predmet
Žaloba o neplatnosť podaná proti rozhodnutiu prvého odvolacieho senátu ÚHVT z 12. januára 2012 (vec R 2308/2010‑1) týkajúcemu sa konania vo veci zrušenia medzi spoločnosťami Brandconcern BV a Scooters India Ltd
Výrok rozsudku
1.
Rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 12. januára 2012 (vec R 2308/2010‑1) sa zrušuje.
2.
ÚHVT znáša svoje vlastné trovy konania a je povinný nahradiť trovy konania, ktoré vznikli spoločnosti Scooters India Ltd, vrátane trov konania, ktoré jej vznikli pred odvolacím senátom.
3.
Brandconcern BV znáša svoje vlastné trovy konania.